Fergesambandet Storoddan–Sunde–Hemnskjel–Sandstad

Storoddan–Sunde–Hemnskjel–Sandstad var et fergesamband over Hemnfjorden og Trondheimsleia mellom Storoddan i Hemne kommune, Sunde og Hemnskjel i Snillfjord kommune og Sandstad i Hitra kommune, alle i Sør-Trøndelag.

Fergeforbindelsen ble etablert 20. mars 1964. Ved ferdigstillingen av Riksvei 714 ble anløpssted på Storoddan i 1971 flyttet til Sunde, men Storoddan fergeleie ble fortsatt trafikkert fram til nedleggelsen 1982. Fergeleiet på Hitrasiden ble i 1984 flyttet fra Matvika ved tettstedet Sandstad til Jøsnøya.

Fergesambandet ble i sin helhet lagt ned da Hitratunnelen og Hemnskjelbrua åpnet for fri ferdsel 8. desember 1994.

Sambandet ble trafikkert av Fosen Trafikklag og ble betjent av fergene M/F «Hitraferja», M/F «Austråt», M/F «Lagatun» og M/F «Ladejarl».

Eksterne lenker
 Fergene i Midt-Norge 

Kategori:Tidligere fergesamband i Trøndelag
Kategori:Samferdsel i Hitra
Kategori:Hemne
Kategori:Snillfjord
Kategori:Etableringer i 1964
Kategori:1964 i Norge
Kategori:Opphør i 1994
Kategori:Artikler i sjøfart-prosjektet